दिवाली के मौके पर दिल्ली-एनसीआर में जमकर पटाखे फोड़े गए. दिल्ली में लगातार दूसरे साल सुप्रीम कोर्ट के आदेश की धज्जियां उड़ीं हैं. दिल्ली-एनसीआर का एअर क्वालिटी इंडेक्स बेहद गंभीर है. पीएम-2.5 हो या फिर पीएम-10 सभी इस वक्त खतरनाक स्तर पर पहुंच गए हैं. सुप्रीम कोर्ट ने रात 8 बजे से 10 बजे तक ग्रीन पटाखे छोड़ने का वक्त दिया था, लेकिन दिल्ली-एनसीआर में न समय की पाबंदी नजर आई न ग्रीन पटाखे चलाकर लोगों ने निर्देश पालन किया. लोग सुप्रीम कोर्ट के आदेश का सोशल साइट्स पर भी मजाक बनाते देखे गए. लोगों ने सोशल मीडिया प्लेटफॉर्म्स पर पटाखे चलाने का वीडियो शेयर कर ये जताने की कोशिश करने में लगे रहे, कि देखो हमने कितना बड़ा काम किया. कुछ लोग तो सुप्नीम कोर्ट को ही चैलेंज कर रहे हैं कि कितने लोगों को गिरफ्तार करोगे.